CCXXXVI.  Privilegium pro Ecclesia Christi Londinensi.   (Anno 1147, Oct. 26.) [RYMER,  Foedera,  I, 15.]
Author: Eugenius III
Date:  [ f. Lateranum]

EUGENIUS episcopus, servus servorum Dei, dilectis filiis RADULFO, priori Ecclesiae Christi infra muros Londoniensis sitae, ejusque fratribus tam praesentibus quam futuris regularem vitam professis, in perpetuum.

Piae postulatio voluntatis effectu debet prosequente compleri ut devotionis sinceritas laudabiliter enitescat, et utilitas postulata vires indubitanter assumat. Eapropter, dilecti in Domino filii, vestris justis postulationibus clementer annuimus, et ecclesiam Christi, in qua divinis estis obsequiis mancipati, sub beati Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, liberalitate regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: duas scilicet partes redditus de civitate Exoniae; terras de Lectuna, quas Simon de Molins et uxor ejus Adelina eidem loco, divinae pietatis intuitu, contulit; terras et socam de Angelische-cuithe-Gylde; ecclesiam de Bix, cum redditibus suis; ecclesiam de Totenham; ecclesiam de Welcumestoa cum pertinentiis suis; decimam de Hehham; ecclesiam de Soresdich cum pertinentiis suis; ecclesiam de Brumfeld cum pertinentiis suis; terras de Branbeleia, de dono Willielmi canonici ejusdem ecclesiae; terras de Brecbam; terram de Scelhgam de dono Gaufridi de Magnavilla; terram in Brachingis; de eleemosyna Stephani illustris regis et Mathildis reginae uxoris ejus; terram de dono Huberti camerarii in eadem villa; terram de Teia, ex liberalitate ejusdem, decimam de Benedis. Obeunte vero te nunc ejusdem loci priore, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu, aut fratrum pars consilii sanioris, secundum Dei timorem et beati Augustini Regulam providerint eligendum. Sepulturam quoque ejusdem loci liberam esse concedimus, ut eorum qui se illic sepeliri deliberaverint, devotioni et extremae voluntati, nisi forte excommunicati sint, nullus obsistat. Decernimus ergo ut nulli omnino hominum liceat praefatum locum temere perturbare, aut ejus possessiones auferre, vel ablatas retinere, minuere, aut aliquibus vexationibus fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate, et dioecesani episcopi canonica justitia Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant et apud districtum judicem praemia aeternae pacis inveniant. Amen, amen, amen Signum papae Eugenii III. Locus monogr. S. PETRUS, S. PAULUS. EUGENIUS PAPA TERTIUS. FAC MECUM, DOMINE, SIGNUM IN BONUM. Ego Eugenius Catholicae Ecclesiae episcopus. Ego Albericus Ostiensis episcopus. Ego Imarus Tusculanus episcopus. Ego Loverhadus presbyter card. tit. Sanctorum Joannis et Pauli. Ego Gillibet indignus sacerdos tit. Sancti Marci. Ego Arilicus cardinal. presbyt. tit. Sanctae Anastasiae. Ego Julius presbyt. card. tit. Sancti Marcelli. Ego Guido presbyt. card. tit. Pastoris. Ego Oddo diac. card. Sancti Georgii ad Velum Aureum. Ego Octavianus diac. card. Sancti Nicolai in Carcere Tulliano. Ego Gregorius diac. card. Sancti Angeli. Ego Joannes diac. card. Sanctae Mariae Novae Ego Guido diac. card. Sanctae Mariae in Porticu. Ego Jacinthus diac. card. Sanctae Mariae in Cosmedyn. Datum Latalaum per manum Guidonis sanctae Romanae Ecclesiae diac. card. et cancellarii, VII Kalend. Novembris, indictione IX, Incarnationis Dominicae anno 1147, pontificatus vero domni Eugenii papae III anno III.